google/wiki40b huggingface dataset:
ज़रंज

इतिहास

ज़रंज एक प्राचीन शहर है जिसे पुरानी फ़ारसी भाषा में 'ज़्रंका' (Zranka) कहा जाता था जो कि आगे जाकर यूनानी भाषा में द्रांगियाना (Drangiana, Δραγγιανή) बन गया। इसके अलावा यह शहर ज़िर्रा, ज़रान्गिया और ज़रानी जैसे नामों से भी जाना गया है। अरब भूगोलशास्त्रियों के अनुसार ज़रंज से पहले सीस्तान क्षेत्र की राजधानी राम शहरिस्तान नामक शहर हुआ करता था जहाँ हेलमंद नदी से एक नहर द्वारा पानी लाया जाता था। बाँध टूटने से यहाँ पानी आना बंद हो गया और स्थानीय नागरिक तीन दिन चलकर ज़रंज क्षेत्र में जा बसे। इस्लाम आने के बाद यहाँ अरबों का क़ब्ज़ा हो गया लेकिन विद्रोहों ने उन्हें निकाल दिया। ६६१ ईसवी में वे इसपर फिर शासक बन गए। ९वीं सदी में ज़रंज सफ़्फ़ारी साम्राज्य की राजधानी बना।

ज़रंज-देलाराम राजमार्ग

अफ़ग़ानिस्तान समुद्र को नहीं छूता और अपने व्यापार के लिए अधिकतर पाकिस्तान की बंदरगाहों पर निर्भर रहा है। इस निर्भरता को कम करने के लिए भारत ने विकास सहायता के अंतर्गत ज़रंज से फ़राह प्रांत के देलाराम शहर तक १३.५ करोड़ डॉलर की लागत से एक राजमार्ग बनाया, जिसे राजमार्ग ६०६ कहते हैं। ज़रंज ईरान के चाहबहार बंदरगाह से जुड़ा है जबकि देलाराम आगे अफ़ग़ानिस्तान के कंदहार, हेरात और बहुत से अन्य शहरों से जुड़ा है। अब अफ़ग़ानिस्तान भर से व्यापार ईरान और पाकिस्तान दोनों की बंदरगाहों से चल सकता है। तालिबान इस सड़क को बनने नहीं देना चाहता था और उसने इसपर काम करने वाले मज़दूरों और इंजिनीयरों पर हमले किये। २००९ में भारत ने २१७ किमी लम्बा यह राजमार्ग पूरा करके अफ़ग़ानिस्तान की सरकार को सौंप दिया।

लोग

अफ़ग़ानिस्तान के ग्रामीण पुनर्निर्माण और विकास मंत्रालय, शरणार्थियों के संयुक्त राष्ट्र उच्च-कमीश्नर और अफ़ग़ानिस्तान के केन्द्रीय आँकड़ा कार्यालय के हिसाब से सन् २००४ में ज़रंज की आबादी ४९,८५१ थी। इनमें से ४४% बलोच समुदाय, ३४% पश्तून समुदाय और २२% ताजिक समुदाय के थे।
टिटिन

खोज

रेजी नटोरी ने 1954 में इसका खोज किया था। 1977 में कोस्कक मरुयामा और उनके सहयोगियों ने मिल कर इस पर और खोज किया और इस प्रोटीन का नाम कोन्नेटिन रखा था। उसके दो वर्ष बाद कुआन वांग और उनके सहयोगियों ने भी इसका अध्ययन किया और इसका नाम टिटिन रख दिया।
फ्रीमियम

फ्रीमियम (अंग्रेजी: Freemium) एक मूल्य निर्धारण की रणनीति है जिसके द्वारा एक उत्पाद या सेवा (आम तौर पर सॉफ्टवेयर, मीडिया, खेल या वेब सेवाओं जैसे ऍप्लीकेशन सॉफ्टवेयर) नि: शुल्क प्रदान की जाती है, लेकिन मालिकाना सुविधाओं, कार्यक्षमता, या गुणकारी वस्तुओं के लिए शुल्क (प्रीमियम) देना होता है।
क़ारग़िलिक ज़िला

क़ारग़िलिक ज़िला (उइग़ुर: قاغىلىق ناھىيىسى, चीनी: 叶城县, अंग्रेज़ी: Kargilik) चीन के शिंजियांग प्रांत के काश्गर विभाग में स्थित एक ज़िला है। इसका क्षेत्रफल २८,६०० वर्ग किमी है और सन् २००२ की जनगणना में इसकी आबादी ३,७०,००० अनुमानित की गई थी। तिब्बत-शिंजियांग राजमार्ग (चीन राष्ट्रीय राजमार्ग २१९) यहीं से शुरू होकर तिब्बत की ओर जाता है।

उच्चारण सहायता

ध्यान दीजिये कि 'क़ारग़िलिक' (قاغىلىق) नाम उइग़ुर भाषा से लिया गया है। इसमें 'क़' का उच्चारण 'क' से ज़रा भिन्न है और उसी तरह 'ग़' का उच्चारण भी 'ग' से ज़रा भिन्न है।
गर्भाशय-उच्छेदन

गर्भाशय-उच्छेदन या हिस्टरेक्टॉमी (अंग्रेजी: Hysterectomy), शल्यक्रिया द्वारा गर्भाशय को निकालने या हटाने को कहते हैं। इस प्रक्रिया में गर्भाशय, अंडाशय, फैलोपियन नलिका और आसपास के अन्य अवयवों को हटाना भी शामिल हो सकता है।
भटनागर समाचार

प्रथम अंक

1927 मार्च में इसका प्रथम अंक निकला। यह उर्दु में संभल से निकला था। यह लिथोग्राफ़ी तकनीक से छपा था। इसी प्रकास यह 1927 से 1939 तक चलता रहा। फ़िर उनकी मृत्यु हो गयी।
इसके उपरांत भी यह निकलता रहा।

हीरक जयंती

मार्च 2002 में इसका हीरक जयंती अंक निकला। इस अंक में इसके छपने की पूरी कहानी लिखी है।
मोमिन

मोमिन या मूमिन (अरबी : مؤمن) एक अरबी इस्लामी शब्द है, जिसे अक्सर कुरान में संदर्भित किया जाता है, जिसका अर्थ है "आस्तिक",  और इसका उल्लेख हो सकता है:

समूह

मुख्य रूप से भारत, पाकिस्तान और नेपाल में एक मुस्लिम समुदाय मोमिन अंसारी
ऑरेंज लाइन (लाहौर मेट्रो)

इतिहास

परियोजना को मई 2014 में पाकिस्तान और चीन की सरकारों के बीच समझौते पर हस्ताक्षर किए गए ज्ञापन के साथ शुरू किया गया था। परियोजना के लिए वित्त पोषण दिसंबर 2015 में सुरक्षित था जब चीन के एक्ज़िम बैंक ने परियोजना के लिए $1.55 बिलियन का नरम ऋण देने पर सहमत हुआ था। परियोजना पर निर्माण कार्य अक्टूबर 2015 में शुरू हुआ। यह परियोजना अभी निर्माणाधीन है । हबीब कंस्ट्रक्शन सर्विसेज को अक्टूबर 2015 में पहला चरण के लिए 21.4 9 अरब डॉलर (200 मिलियन अमेरिकी डॉलर) दिए गए थे। अक्टूबर 2016 में, परियोजना के चरण 2 में 11.3 9 अरब रुपये चौबुरजी और अली टाउन के बीच सिविल कार्यों के लिए जेडकेबी इंजीनियरों और रचनाकारों को दिए गए थे। 12 जनवरी 2017 को, ऑरेंज लाइन निर्माण श्रमिकों के एक अस्थायी निवास पर 7 मजदूरों की मौत हो गई थी।

वित्त

27 किलोमीटर की मेट्रो ट्रेन में 1.6 बिलियन डॉलर की लागत होने की संभावना है जिसमें से $300 मिलियन पाकिस्तान संघीय सरकार से आएंगे, बाकी को चीन सरकार द्वारा नरम ऋण के माध्यम से वित्त पोषित किया जाएगा। यद्यपि परियोजना को व्यापक रूप से व्यापक चीन पाकिस्तान इकोनॉमिक कॉरिडोर (सीपीईसी) के हिस्से के रूप में उल्लेख किया गया है अंत इस परियोजना को सीपीईसी म्वि अलग से वित्त पोषित किया गया है और पंजाब सरकार द्वारा इसे शुरू किया जा रहा है।  इन ऋणों का भुगतान पंजाब सरकार द्वारा 20 साल की अवधि में किस्तों में किया जाएगा।
नवंबर 2016 में, पंजाब प्रांतीय विकास कार्य दल ने ऑरेंज लाइन के निर्माण के लिए अतिरिक्त 391 मिलियन रुपये की मंजूरी दे दी। जनवरी 2017 में पंजाब सरकार को परियोजना के लिए लागत को नियंत्रित करने में मदद के लिए 20 अरब रुपये के कर छूट दी गई थी। जनवरी 2017 में लाहौर विकास प्राधिकरण ने नोट किया कि लाहौर मेट्रोबस के साथ ऑरेंज लाइन को बेहतर एकीकृत करने के लिए इसे अतिरिक्त 2 बिलियन रुपये की आवश्यकता होगी जिसके वे विनिमय कर सकते हैं।

आलोचना

इस परियोजना की पारदर्शिता के संबंध में कई आलोचनाएँ की गई हैं जबकि पर्यावरण समूह परियोजना की पर्यावरणीय स्थिरता की आलोचना कर रहे हैं। एशियाई विकास बैंक ने उधार लेने की कम लागत पर तुलनात्मक भूमिगत पारगमन प्रणाली को वित्तपोषित करने की पेशकश की है। विभिन्न लोगों और संगठनों ने चिंताओं को उठाया है कि इस ऐतिहासिक शहर में लाहौर मेट्रो ऑरेंज लाइन विरासत स्थलों के लिए एक संभावित खतरा हो सकता है। 19 अगस्त 2016 को, लाहौर उच्च न्यायालय ने 11 ऐतिहासिक स्थलों के 200 फीट के भीतर स्थित निर्माण कार्यों को समाप्त करने का आदेश दिया। हालांकि अंततः आदेश को हटा दिया गया और निर्माण आगे बढ़ने की अनुमति दी गई।
त्रिआयामी दूरदर्शन

त्रिआयामी दूरदर्शन (अंग्रेज़ी:थ्री-डी टेलीविज़न) एक प्रकार का दूरदर्शन होता है, जिसमें प्रदर्शन की त्रिआयामी तकनीकों का प्रयोग किया जाता है, जैसे: स्टीरियोस्कोपिक कैप्चर, बहु-दृश्य कैप्चर या द्विआयामी गहरायी एवं एक त्रिआयामी पटल। त्रिआयामी पटल एक विशेष दर्शन युक्ति होती है, जो किसी कार्यक्रम का प्रोजेक्शन एक यथार्थ स्वरूपी त्रि-आयामी क्षेत्र की तरह करता है। त्रिआयामी कार्यक्रम के धारावाहिक संयुक्त राज्य में १९९० के दशक के अंतिमदौर में लोकप्रिय रहे और दर्शकों में इन्होंने काफी लोकप्रियता अर्जित की। थ्रीडी तकनीक को एक उदाहरण के तौर पर समझा जा सकता है। एक कंप्यूटर माउस को देखते हुए मूलत: बाईं और दाईं आंख के दो अलग-अलग लैंस होते हैं जो माउस के भिन्न कोणों की पहचान करते हैं। दोनों लैंस यही संदेश अपने अपने तरीके से मस्तिष्क तक पहुंचाते हैं। मस्तिष्क उस छवि के लिये इमेज प्रोसेसर की तरह काम करता है, यानी दोनों लैंसों से पहुंचने वाली अलग अलग छवियों को मिलाकर एक कर के त्रिआयामी छवि का निर्माण करता है। सिद्धांत रूप में यह वही तरीका है जिसके आधार पर फ्यूजीफिल्म कंपनी का फाइनपिक्स त्रिआयामी कैमरा काम करता है।

ऐनक

त्रिआयामी पटल के लिये एक ऐनक भी चाहिये होती है। इए ऐनक (चश्मे) टीवी के साथ ही मिलेंगे। ये वे विशेष तकनीक से बनाए गए हैं और इनमें बैटरी का प्रयोग इस्तेमाल किया गया है। इन बैटरीयों को एक चार्जय के द्वारा चार्ज किया जा सकेगा। बिना चश्मे के इस टीवी पर त्रिआयामी सामग्री को देखेंगे तो दृश्य धुंधले और अस्पष्ट नजर आएंगे। इस पटल को सामान्य रंगीन दूरदर्शन पटल की तरह भी देखा जा सकेगा और विशेष परिस्थतियों में यह त्रिआयामी चित्र दिखाएंगे। यानी दोनों तरह के दृश्यों का अनुभव लिया जा सकेगा। पर साधारण त्रिआयामी टेलिवीज़नों में पटल को त्रिआयामी तकनीक के साथ जोड़ा गया है और बिना चश्मे के छवि त्रिआयामी तो क्या, द्विआयामी भी साफ नजर नहीं आएगी। ये चश्मे काफी नाजुक और महंगे होते हैं।
विश्व में त्रिआयामी दूरदर्शन तकनीक के अंदर रहते हुए कुछ कंपनियां जैसे एल.जी इलेक्ट्रॉनिक्स और पैनासॉनिक, ऑटोस्टीरियोस्कोपिक त्रिआयामी टेलिविज़न पर काम कर रहे हैं जिसे देखने के लिए विशेष सहायक उपकरणों की आवश्यकता नहीं रहेगी। ऑटोस्टीरियोस्कोपिक त्रिआयामी दूरदर्शन उपकरण भी उपरोक्त वर्णित त्रिआयामी तकनीक के आधार पर काम करती है जो लेंटिक्युलर लैंसों और पैरालेक्स बैरियर पर आधारित होती है।
२६९८ ईसा पूर्व

२६९८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २६९८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
गुलों में रंग

गुलों में रंग या निखर गए गुलाब सारे ज़िंदगी पर प्रसारित होने वाला धारावाहिक है। यह 27 मई 2015 से प्रसारित हुआ।
नेता विपक्ष (यूनाइटेड किंगडम)

इन्हें भी देखें

ब्रिटेन के प्रधान मन्त्री
गृह राज्यमंत्री, भारत सरकार

गृह राज्यमंत्री, भारत सरकार भारत सरकार में एक राज्य मंत्री हैं।
अनिल चौधरी (निर्देशक)

जीवन परिचय

अनिल चौधरी का जन्म 7 सितम्बर, 1950 को धौलपुर, राजस्थान में हुआ था। इनके पिता का नाम 'विश्वनाथ सिंह' और माता का नाम 'प्रेम' था। जब ये मात्र 13 महीने के थे, तभी इनकी माता का देहावसान हो गया। बाद में इनके नाना चौधरी दिगम्बर सिंह इन्हें अपने साथ मथुरा ले आये। अनिल चौधरी की ज़्यादातर परवरिश नाना-नानी ने ही की, जिन्हें वे 'पिताजी' और 'माताजी' कहा करते थे। अनिल चौधरी की प्रारम्भिक शिक्षा अधिकतर मथुरा और कुरसंडा गाँव में हुई। तब तक इनके पिता विश्वनाथ सिंह ने दूसरा विवाह कर लिया और उन्होंने अनिल को पढ़ने के लिए अपने पास बुला लिया। जयपुर, पिलानी, कोटा और आगरा में पढ़ने के बाद ये वापस मथुरा आ गये और 'किशोरी रमण डिग्री कॉलेज' में दाखिला ले लिया। तब तक इनकी छोटी नानी ने भी एक पुत्र (आदित्य चौधरी) को जन्म दिया, जो आगे चलकर इनके घनिष्टतम मित्र बने। मार्क्सवादी गुरु 'सव्यसाची' का शिष्य बनने के बाद अनिल के कुछ बहुत अच्छे मित्र बने, उनमें से मुख्य हैं- अशोक चक्रधर और ‘पीस’ व ‘इंसाफ़’ नामक एन.जी.ओ. चलाने वाले इन्हीं के नामराशि अनिल चौधरी। एस.एफ़.आई. की मथुरा शाखा बनी, जन सांस्कृतिक मंच बना और कुछ नए दोस्त भी बने- दिनेश अग्रवाल, इशारत अली आदि।

कार्यक्षेत्र

एन.एस.डी. में द्वितीय वर्ष का विद्यार्थी नाटक का निर्देशन नहीं कर सकता, लेकिन अनिल चौधरी से एक नाटक निर्देशित करने को कहा गया। उन्होंने अशोक चक्रधर की मदद से मुक्तिबोध की कविता ‘अंधेरे में’ पर आधारित एक नाटक लिखा और उसका ऐसा मंचन हुआ कि उसकी समीक्षा अमेरिका की ‘टाइम्स’ मैगज़ीन में छपी। यहीं पर इनके पंकज कपूर, रॉबिन दास और रंजीत कपूर जैसे मित्र बने और अतिया बख़्त से भी दोस्ती हुई। वर्ष 1976 में कोर्स ख़तम हुआ और उसके बाद अनिल चौधरी का नाट्य निर्देशन का सिलसिला शुरू हुआ। अनिल चौधरी ने कई विदेशी नाटकों का रूपांतरण किया, जैसे- 'कैप्टेन ऑफ़ क्योपैनिक', 'बुर्जुआ जेंटलमैन', 'लक्स इन टेनेब्रिस', 'मिस्टर पुंटिला ऐंड हिज़ मैन मैटी'। उन्होंने देश भर में बहुत-से नाटक निर्देशित किए, जिनमें 'अंधेरे में', 'निशाचर', 'नौटंकी लैला मजनूं', 'उद्ध्वस्त धर्मशाला', 'बकरी', 'कौआ चला हंस की चाल', 'इन्ना की आवाज़' और 'रुस्तम सोहराब' प्रमुख हैं।

थिएटर वर्कशॉप

बहुत-से थिएटर वर्कशॉप भी इन्होंने किए, जिनमें मथुरा स्थित वर्कशॉप इसलिए महत्वपूर्ण है क्योंकि इसमें सभी ऐसे लोगों ने हिस्सा लिया था, जिन्होंने नाटक करना तो दूर, कभी नाटक देखा भी नहीं था। इनके साथ अनिल ने ‘बकरी’ नाटक निर्देशित किया था, जिसे एन.एस.डी. में जर्मन निर्देशक फ्रिट्ज़ बेनेविट्स ने देखा तो उन्हें इतना अच्छा लगा कि उन्होंने इन्हें साथ में नाटक करने का न्योता दे डाला। इस तरह उनके लिए अनिल चौधरी ने 'मिस्टर पुंटिला ऐंड हिज़ मैन मैटी' का 'चोपड़ा कमाल नौकर जमाल' नाम से रूपांतरण किया और सह निर्देशन भी किया। एक ‘पत्र कथा’ सारिका में और नाटक ‘अंधेरे में’ नटरंग में प्रकाशित हुए। इसी दौरान अनिल के तीन नाटक- ‘नौटंकी लैला मजनूं’, ‘रुस्तम - सोहराब’ और ‘इन्ना की आवाज़’ आकाशवाणी से प्रसारित हुए।
आदर्श जादुई वर्ग

उदाहरण

दो 12×12 आदर्श जादूई वर्ग निम्न के प्रत्येक घटक में १ जोड़ने पर मिलेंगे:
 [,1] [,2] [,3] [,4] [,5] [,6] [,7] [,8] [,9] [,10] [,11] [,12][1,] 64 92 81 94 48 77 67 63 50 61 83 78
[2,] 31 99 14 97 47 114 28 128 45 130 12 113
[3,] 24 132 41 134 8 117 27 103 10 101 43 118
[4,] 23 107 6 105 39 122 20 136 37 138  4 121
[5,] 16 140 33 142 0 125 19 111 2 109 35 126
[6,] 75 55 58 53 91 70 72 84 89 86 56 69
[7,] 76 80 93 82 60 65 79 51 62 49 95 66
[8,] 115 15 98 13 131 30 112 44 129 46 96 29
[9,] 116 40 133 42 100 25 119 11 102  9 135 26
[10,] 123 7 106 5 139 22 120 36 137 38 104 21
[11,] 124 32 141 34 108 17 127 3 110  1 143 18
[12,] 71 59 54 57 87 74 68 88 85 90 52 73
 [,1] [,2] [,3] [,4] [,5] [,6] [,7] [,8] [,9] [,10] [,11] [,12][1,] 4 113 14 131 3 121 31 138 21 120 32 130
[2,] 136 33 126 15 137 25 109 8 119 26 108 16
[3,] 73 44 83 62 72 52 100 69 90 51 101 61
[4,] 64 105 54 87 65 97 37 80 47 98 36 88
[5,] 1 116 11 134 0 124 28 141 18 123 29 133
[6,] 103 66 93 48 104 58 76 41 86 59 75 49
[7,] 112 5 122 23 111 13 139 30 129 12 140 22
[8,] 34 135 24 117 35 127 7 110 17 128  6 118
[9,] 43 74 53 92 42 82 70 99 60 81 71 91
[10,] 106 63 96 45 107 55 79 38 89 56 78 46
[11,] 115 2 125 20 114 10 142 27 132  9 143 19
[12,] 67 102 57 84 68 94 40 77 50 95 39 85
मीन तारामंडल

मीन या पाइसीज़ (अंग्रेज़ी: Pisces) तारामंडल राशिचक्र का एक तारामंडल है। पुरानी खगोलशास्त्रिय पुस्तकों में इसे अक्सर एक मछली के रूप में दर्शाया जाता था। आकाश में इसके पश्चिम में कुम्भ तारामंडल होता है और इसके पूर्व में मेष तारामंडल।

तारे

मीन तारामंडल में २१ मुख्य तारे हैं, हालांकि वैसे इसमें ८६ ज्ञात तारे स्थित हैं जिनको बायर नाम दिए जा चुके हैं। वैज्ञानिकों को सन् २०१० तक इनमें से १० तारों के इर्द-गिर्द ग्रह परिक्रमा करते हुए पा लिए थे। इस तारामंडल में एक जाना-माना वैन मानॅन का तारा नाम का सफ़ेद बौना तारा है। कुम्भ तारामंडल में कुछ मॅसिये वस्तुएँ भी हैं, जिनमें से एक मॅसिये ७४ नाम की सर्पिल-आकार की एक आकाशगंगा भी है।
शपथ (1997 फ़िल्म)

कहानी

इंस्पेक्टर किशन मुंबई में एक माध्यम वर्गीय लोगों की तरह जिंदगी बिताते रहता है। उसका एक छोटा भाई, राहुल है, जिसे नीना नाम की एक लड़की से प्यार हो जाता है। वहीं किशन को मंत्री दीनदयाल कल्लू की बेटी, कविता से प्यार हो जाता है। शहर में भ्रष्ट नेता जैसे राणा जंग बहादुर खुले आम फिरौती मांगते हैं और उसके चौरसिया, राजेश्वर और उसके भाई जैसे डॉन से काफी अच्छे संबंध होते हैं।
समस्या तब शुरू होती है, जब चौरसिया को अंडरवर्ल्ड में अपना और भी बड़ा हिस्सा चाहिए होता है। उसके इस लालच के कारण दो गैंग के बीच लड़ाई शुरू हो जाती है। जब चौरसिया को किशन गिरफ्तार करने की कोशिश करता है तो उसके ऊपर के अफसर उसे चेतावनी देते हैं। राहुल एक खून का चश्मदीद गवाह रहता है, जो चौरसिया को खून करते हुए देखा रहता है। लेकिन चौरसिया का गुंडा, सूर्या (मिथुन चक्रवर्ती) उसे मार देता है। गुस्से में किशन उसे मारने की कोशिश करता है, लेकिन वो अन्य गुंडों के बीच फंस जाता है। राहुल के मौत के बाद नीना अवसाद में चले जाती है, और जल्द ही उसकी मौत भी हो जाती है। किशन को पुलिस से निकाल दिया जाता है। अब किशन अपने भाई का बदला लेने की सोचता है, पर कई ओर से घिरा भी होता है।
अपमान की आग

संक्षेप

डोंग्री, बॉम्बे में एक चॉल में रहने वाला विक्रांत नारायण सिंह अमीर होने का सपना देखता है। वह विधुर और सेवानिवृत्त कर्नल सूर्यदेव सिंह की एकमात्र बच्ची मोना से प्यार करता है और अपने गांव स्थित विधवा मां को पैसा भेजता है। होटल में मोना के जन्मदिन का जश्न मनाते हुए, उसे जे.डी चौधरी और मोंटी नागपाल द्वारा अपमानित और हमला किया जाता है। वह पुलिस में शिकायत दर्ज करने का फैसला करता है। यह निर्णय उसके जीवन को हमेशा के लिए बदल देता है। उसको मोना से भी अलग कर देता है, साथ ही साथ उसे मोंटी के पिता की अध्यक्षता में अंडरवर्ल्ड में शामिल होने के लिए मजबूर किया जाता है।
सुल्तान बत्तेरि

लोग

Sulthan बत्तेरि की एक महत्वपूर्ण विशेषता बड़े आदिवासी आबादी है। वायनाड जिले राज्य में अन्य जिलों में आदिवासी आबादी (लगभग 36%) के मामले में पहली खड़ा है। सुल्तान बत्तेरि एक बड़े आबादकार आबादी है। वहाँ से केरल के लगभग सभी भागों, जो अपने जीवन का निर्माण करने के लिए इस उपजाऊ भूमि के लिए चले गए लोग हैं। सुल्तान बत्तेरि की तीसरी जनसंख्या द्वारा मुसलमानों द्वारा गठित है। ईसाइयों के एक पांचवें जनसंख्या का गठन. और जनसंख्या के बाकी हिंदुओं के अंतर्गत आता है। उनकी कड़ी मेहनत और बलिदान उन्हें समृद्ध करने में मदद की.

कैसे तक पहुँचने के लिए

सुल्तान बैटरी एक बहुत अच्छा दक्षिण भारतीय राज्यों के साथ सड़क संपर्क है। प्रमुख सड़क NH 212 मैसूर, बंगलौर और कालीकट, दो राज्य राजमार्गों ऊटी और कोयंबटूर और मंगलौर के लिए एक राज्य जुड़ा राजमार्ग, कन्नूर, थालास्सेरी और Kasaragod जुड़ा जुड़ा हुआ है।
१७८१ ईसा पूर्व

१७८१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १७८१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
जीओवानी नीकोतेरा

जीओवानी नीकोतेरा (Giovanni Nicotera ; १८२८-१८९४) इटली का परम देशभक्त तथा राजनीतिज्ञ था।

जीवन परिचय

वह सान बयागियों में उत्पन्न हुआ। १४ वर्ष की उम्र में यंग इटली दल का सदस्य हो गया। मई, १८४८ में नेपिल्स के युद्ध में भाग लिया; और रोम की प्रतिरक्षा में गैरीबाल्दि के नेतृत्व में लड़ा। रोम के पतन के पश्चात् वह पीडमांट चला गया और १८५७ में उसने सैपरी पर आक्रमण किया। वहाँ पराजित हुआ और बंदी बनाया गया। १८६० में जनरल गुडसेप गैरीबाल्डी के प्रयत्नों से मुक्त होकर अंब्रिया में उसने स्वयंसेवक दल गठित किया। पुन: गैरीबाल्डी के नेतृत्व में १८६६ में ताइरोल में और १८६७ में रोम में लड़ा।
उसका संसदीय जीवन १८६० से आरंभ हो चुका था। १० वर्ष तक विरोध पक्ष में रहने के पश्चात् १८७० में उसने राजा के समर्थन में मत दिया। १८७६ में मिंगेटी के मंत्रिमंडल को अपदस्थ करने के पश्चात् वामपंथियों की सरकार में वह गृहमंत्री नियुक्त हुआ किंतु १८७७ में इसे त्यागपत्र देना पड़ा।
अनुदारदलीय आंतोनियो रूदिनी ने अपने मंत्रिमंडल (१८९१-९२) में नीकोतेरा को पुन: गृहमत्री का पद दिया।
२३१६ ईसा पूर्व

२३१६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २३१६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
स्थायी बन्दोबस्त

वारेन हेस्टिंग्ज द्वारा बंगाल में स्थापित कर संग्रहण की ठेकेदारी व्यवस्था से किसानों की स्थिति सोचनीय हो गयी थी।
इस स्थिति में सुधार के लिए कंपनी सरकार ने लार्ड कार्नवालिस को स्थायी सुधार के लिए नियुक्त किया।स्थायी बंदोबस्त अथवा इस्तमरारी बंदोबस्त ईस्ट इण्डिया कंपनी और बंगाल के जमींदारों के बीच कर वसूलने से सम्बंधित एक एक सथाई व्यवस्था हेतु सहमति समझौता था जिसे बंगाल में लार्ड कार्नवालिस द्वारा 22 मार्च, 1793 को लागू किया गया। इसके द्वारा तत्कालीन बंगाल और बिहार में भूमि कर वसूलने की जमींदारी प्रथा को आधीकारिक तरीका चुना गया। बाद में यह कुछ विनियामकों द्वारा पूरे उत्तर भारत में लागू किया गया। 
इस बंदोबस्त के अन्य दूरगामी परिणाम भी हुए और इन्ही के द्वारा भारत में पहली बार आधिकारिक सेवाओं को तीन स्पष्ट भागों में विभक्त किया गया और राजस्व, न्याय और वाणिज्यिक सेवाओं को अलग-अलग किया गया।
जमींदारी व्यवस्था अंग्रेजो की देन थी इसमें कई आर्थिक उद्देश्य निहित थे इस पद्दति को जांगीरदारी, मालगुजारी, बिसवेदारी, इत्यादि भिन्न भिन्न नामों से भी जाना जाता था
पृष्ठभूमि
इससे पहले बंगाल, बिहार और ओडिशा के ज़मीनदारों ने बंगाल में मुगल सम्राट और उनके प्रतिनिधि दीवाण की तरफ से राजस्व एकत्र करने का अधिकार ग्रहण किया था। दीवान ने यह सुनिश्चित करने के लिए ज़मीनदारों की देखरेख की कि वे न तो ढीला और न ही कड़े कड़े थे। जब ईस्ट इंडिया कंपनी को 1764 में बक्सर की लड़ाई के बाद साम्राज्य द्वारा दिवाणी या बंगाल की अधिपति से सम्मानित किया गया था, तो यह खुद को प्रशिक्षित प्रशासकों की कमी पाया, विशेष रूप से स्थानीय प्रथा और कानून से परिचित लोगों को। नतीजतन, भूमिधारकों को भ्रष्ट और आलोक अधिकारियों के बारे में बताया गया इसका नतीजा यह था कि भविष्य की आय या स्थानीय कल्याण के लिए बिना कमाई निकाली गई। 
इसमें जमींदारों को कर संग्रह कि कुल राशि का 89 प्रतिशत कंपनी को देना पडता था और 11 प्रतिशत अपने पास रखना होता था।
रोजर बिन्नी

रोजर बिन्नी भारतीय क्रिकेट खिलाड़ी हैं जो 1983 क्रिकेट विश्व कप विजेता टीम का हिस्सा थे। रोजर भारत के लिए क्रिकेट खेलने वाले पहले एंग्लो-इंडियन थे। उनके बेटे, स्टुअर्ट बिन्नी, उनके नक्शेकदम पर चल रहे हैं, जिन्होंने कर्नाटक क्रिकेट टीम के लिए राज्य क्रिकेट और भारत की राष्ट्रीय क्रिकेट टीम के लिए अंतर्राष्ट्रीय क्रिकेट खेला है।
रोजर बिन्नी ने 1983 क्रिकेट विश्व कप में सबसे अधिक विकेट (18 विकेट) लिये थे और 1985 में ऑस्ट्रेलिया में विश्व सीरीज क्रिकेट चैम्पियनशिप में उन्होंने इस उपलब्धि (17 विकेट) को दोहराया था।
पेट्रोल

गैसोलीन या पेट्रोल एक पेट्रोलियम से प्राप्त/व्युत्पन्न तरल-मिश्रण है। इसे प्राथमिकता से अन्तर्दहन इंजन में ईंधन के तौर पर प्रयोग किया जाता है। इसे एसीटोन की तरह एक शक्तिशाली घुलनशील द्रव्य की तरह भी प्रयोग किया जाता है। इसमें कई एलिफैटिक हाइड्रोकार्बन होते हैं, जिसके संग आइसो-आक्टेन या एरोमैटिक हाइड्रोकार्बन जैसे टॉलुईन और बेन्ज़ीन भी मिलाये जाते हैं, जिससे इसकी ऑक्टेन क्षमता (ऊर्जा) बढ़ जाये। इसका वाष्पदहन तापमान शून्य से 62 डिग्री (सेल्सियस) कम होता है, यानि सामान्य तापमान पर इसका वाष्प दहनशील होता है। इसी वजह से इसे अत्यंत दहनशील पदार्थों की श्रेणी में रखा जाता है। ऐतिहासिक रूप से सीसा का उपयोग गैसोलीन में किया जाता था, लेकिन वर्ष 2000 में इसे हटा दिया गया था।
भारत में इसपर डीज़ल के मुकाबले अधिक कर लगाया जाता है जिससे यह थोड़ा महंगा होता है। कई ठंडे देशों में इसको प्राथमिकता से प्रयोग में लाया जाता है क्योंकि बहुत कम तापमान में इसकी ज्वलनशीलता बाक़ी ईंधनों के मुकाबले अधिक होती है।

ताप-चरन प्रकृति

सामान्य तापमान पर इसका घनत्व 740 किलो प्रति घनमीटर होता है जो पानी (1000) से हल्का है।
नमकीन (फ़िल्म)

संक्षेप

हिमाचल प्रदेश के एक छोटे से पर्वतीय गाँव में एक ट्रक ड्राइवर गेरुलाल (संजीव कुमार) आता है। स्थानीय ढाबे वाला धनीराम, गेरुलाल को एक वृद्धा ज्योति (वहीदा रहमान) के घर पर एक कमरा किराज़े पर दिलवा देता है। ज्योति की तीन बेटियां हैं- सबसे बड़ी... निमकी (शर्मिला टैगोर), मंझली... मिट्ठु (शबाना आज़मी) और सबसे छोटी चिनकी (किरण वैराले)। धीरे धीरे गेरुलाल, चारों महिलाओं के नजदीक आ जाता है और घर के सदस्य जैसा हो जाता है। वह निमकी से प्रेम करने लगता है परंतु वह शादी करने से इंकार कर देती है और गेरुलाल से कहती है कि उसे मिट्ठु से शादी कर लेनी चाहिये। गेरुलाल को वहाँ से जाना पड़ता है।
कुछ बरस बीत जाते हैं और एक बार गेरुलाल की मुलाकात नौटंकी में नाचने वाली स्त्री से होती है। यह चिनकी है जो अब अपने पिता किशनलाल के साथ रहती है। चिनकी से गेरुलाल को पता चलता है कि पिछले तीन बरसों में निमकी और बहनों की कोई खोज खबर न लेकर उसने गलती की है। वह गाँव में जाता है तो निमकी को अकेले रहते पाता है। ज्योति और मिट्ठु, दोनों ही मर चुकी हैं। गेरुलाल निमकी को अपने साथ ले आता है। फ़िल्म को आर॰ डी॰ बर्मन के अच्छे संगीत के लिये भी जाना जाता है।